title: Neuvoston päätös (EU) 2015/773, annettu 11 päivänä toukokuuta 2015, sosiaalisen suojelun komitean perustamisesta ja päätöksen 2004/689/EY kumoamisesta

text:
               14.5.2015

               FI

               Euroopan unionin virallinen lehti

               L 121/16

         NEUVOSTON PÄÄTÖS (EU) 2015/773,
   annettu 11 päivänä toukokuuta 2015,
   sosiaalisen suojelun komitean perustamisesta ja päätöksen 2004/689/EY kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 160 artiklan,
   ottaa huomioon Euroopan parlamentin lausunnon,
   sekä katsoo seuraavaa:

               (1)

               Komissio teki 14 päivänä heinäkuuta 1999 antamassaan tiedonannossa ”Yhteinen strategia sosiaalisen suojelun uudistamiseksi” ehdotuksia yhteistyön lujittamiseksi sosiaalisen suojelun alalla muun muassa siten, että perustetaan korkean tason virkamiestyöryhmä.

               (2)

               Euroopan parlamentti suhtautui 16 päivänä helmikuuta 2000 antamassaan päätöslauselmassa myönteisesti komission tiedonantoon ja tällaisen työryhmän perustamiseen.

               (3)

               Yhteistyön lujittamisesta sosiaalisen suojelun uudistamiseksi ja parantamiseksi 17 päivänä joulukuuta 1999 antamissaan päätelmissä (1) neuvosto kannatti komission ehdotusta perustaa tämän toiminnan toteuttamiseksi yhteistyön lujittamisjärjestelmä, jota valmistellaan korkean tason virkamiestyöryhmässä. Neuvosto korosti, että tällaisen yhteistyön olisi koskettava kaikkia sosiaalisen suojelun muotoja ja tarvittaessa tuettava jäsenvaltioita sosiaalisen suojelun järjestelmiensä parantamisessa ja tehostamisessa niiden ensisijaisten kansallisten tavoitteiden mukaisesti. Neuvosto muistutti lisäksi, että jäsenvaltioilla on toimivalta järjestää sosiaalinen suojelu ja rahoittaa se. Neuvosto yhtyi komission esittämiin neljään laaja-alaiseen tavoitteeseen sosiaalisen suojelun järjestelmiä uudistettaessa. Tavoitteet ovat työnteon tekeminen kannattavaksi ja toimeentulon varmistaminen, eläkkeiden turvaaminen ja eläkejärjestelmien tekeminen kestäviksi, sosiaalisen integroitumisen edistäminen sekä korkealaatuisen ja kestävän terveydenhuollon varmistaminen. Neuvosto korosti myös, että naisten ja miesten tasa-arvo on valtavirtaistettava kaikissa toimissa, joilla pyritään näihin neljään tavoitteeseen. Lopuksi neuvosto totesi rahoitusnäkökohtien olevan kaikille tavoitteille yhteisiä.

               (4)

               Lissabonissa 23 ja 24 päivänä maaliskuuta 2000 kokoontuneen Eurooppa-neuvoston päätelmissä tunnustetaan, että sosiaalinen suojelu on tärkeä osa aktiivisen ja dynaamisen hyvinvointivaltion kehittämistä ja uudistamista Euroopassa. Päätelmissään se kehotti neuvostoa tehostamaan jäsenvaltioiden välistä yhteistyötä siten, että vaihdetaan kokemuksia ja hyviä toimintatapoja kehittyneiden tietoverkkojen avulla.

               (5)

               Eurooppa-neuvosto on Nizzan kokouksessa ja sitä seuraavissa kokouksissaan säännöllisesti tukenut sosiaalisen suojelun komitean työtä sen edistäessä ja parantaessa kokemusten vaihtoa unionin politiikasta sosiaalisen suojelun alalla sekä sen yhteensovittamista.

               (6)

               Sosiaalisen suojelun komitea perustettiin neuvoston päätöksellä 2000/436/EY (2), joka on kumottu ja korvattu neuvoston päätöksellä 2004/689/EY (3). Se on selvästi osoittanut hyödyllisyytensä sekä neuvoston että komission neuvoa-antavana elimenä, ja se on aktiivisesti osallistunut avoimen koordinointimenetelmän kehittämiseen sellaisena kuin Eurooppa-neuvosto määritteli sen Lissabonissa 23 ja 24 päivänä maaliskuuta 2000. Sosiaalisen suojelun komitean lausunnossa sosiaalialan avoimen koordinointimenetelmän tehostamisesta Eurooppa 2020 -strategian yhteydessä, jonka neuvosto hyväksyi 17 päivänä kesäkuuta 2011, vahvistetaan sosiaalialan avoimen koordinointimenetelmän tavoitteiden ja välineiden pätevyys. Komitean asema avoimen koordinointimenetelmän puitteissa olisi otettava huomioon ilmi tässä päätöksessä.

               (7)

               Eurooppa-neuvosto totesi 27 ja 28 päivänä kesäkuuta 2013 antamissaan päätelmissä, että talous- ja rahaliiton sosiaalista ulottuvuutta olisi vahvistettava. Aluksi on tärkeää seurata paremmin sosiaalista ja työmarkkinoiden tilannetta talous- ja rahaliitossa ja ottaa se huomioon, muun muassa käyttämällä asianmukaisia sosiaalisia ja työllisyysindikaattoreita eurooppalaisen ohjausjakson puitteissa. Lisäksi on tärkeää varmistaa työllisyys- ja sosiaalipolitiikan parempi yhteensovittaminen samalla kun kunnioitetaan täysin kansallista toimivaltaa.

               (8)

               Eurooppa-neuvosto totesi 24. ja 25. lokakuuta 2013 antamissaan päätelmissä, että talous-, työllisyys- ja sosiaalipolitiikkojen yhteensovittamista tehostetaan edelleen olemassa olevien menettelyjen mukaisesti samalla kun kunnioitetaan täysin kansallista toimivaltaa. Eurooppa-neuvosto katsoi tämän edellyttävän lisätoimia yhteistyön tiivistämiseksi neuvoston eri kokoonpanojen välillä, jotta voidaan varmistaa näiden politiikkojen johdonmukaisuus yhteisten tavoitteiden mukaisesti.

               (9)

               Tässä päätöksessä olisi otettava huomioon eurooppalaisen ohjausjakson kehitys ja komitean asema tässä prosessissa. Neuvoston asetuksessa (EY) N:o 1466/97 (4) todetaan erityisesti, että talous- ja rahoituskomiteaa, talouspoliittista komiteaa, työllisyyskomiteaa ja sosiaalisen suojelun komiteaa kuullaan tarpeen mukaan eurooppalaisen ohjausjakson puitteissa. Euroopan parlamentin ja neuvoston asetuksessa (EU) N:o 1176/2011 (5) säädetään lisäksi, että perusteellisissa tarkasteluissa on tarvittaessa otettava huomioon jäsenvaltioille osoitetut neuvoston suositukset tai kehotukset Siinä säädetään myös, että jäsenvaltioita, joiden osalta on käynnistetty liiallista epätasapainoa koskeva menettely, koskevissa korjaussuunnitelmissa on otettava huomioon politiikkatoimien taloudelliset ja sosiaaliset vaikutukset, ja niiden on oltava talouspolitiikan laajojen suuntaviivojen ja työllisyyden suuntaviivojen mukaisia.

               (10)

               Komitean ja unionin sosiaali- ja talouspolitiikan yhteensovittamista käsittelevien elinten, erityisesti työllisyyskomitean, talous- ja rahoituskomitean ja talouspoliittisen komitean olisi tehtävä tiivistä yhteistyötä. Tarvittaessa ja kun asiasta on sovittu asiaankuuluvien komiteoiden kesken, komitean yhteistyöhön työllisyyskomitean, talous- ja rahoituskomitean ja talouspoliittisen komitean kanssa voi kuulua yhteisten kokousten järjestäminen, erityisesti komiteoilla eurooppalaisen ohjausjakson puitteissa olevien tehtävien yhteydessä.

               (11)

               Jotta komitea voisi tehokkaasti toteuttaa perussopimuksen mukaista toimeksiantoaan ja jotta komitean toiminnan aikataulua voitaisiin mukauttaa riittävän joustavasti erityisesti eurooppalaisen ohjausjakson puitteissa, komitean toimintaa koskevia hallinnointia koskevia säännöksiä on tarkistettava tehokkuuden ja jatkuvuuden varmistamiseksi.

               (12)

               Päätös 2004/689/EY olisi kumottava,

         ONHYVÄKSYNYT TÄMÄN PÄÄTÖKSEN:
   1 artikla
   Perustaminen
   Perustetaan sosiaalisen suojelun neuvoa-antava komitea, jäljempänä ’komitea’, edistämään jäsenvaltioiden ja komission välistä yhteistyötä sosiaalisen suojelun politiikkojen alalla noudattamalla täysimääräisesti perussopimusta sekä ottamalla huomioon unionin toimielinten ja elinten toimivalta.
   2 artikla
   Tehtävät
   1.   Komitean tehtävänä on:

               a)

               seurata sosiaalista tilannetta sekä sosiaalisen suojelun politiikkojen kehittymistä jäsenvaltioissa ja unionissa;

               b)

               edistää tietojen, kokemusten ja hyvien toimintatapojen vaihtoa jäsenvaltioiden välillä ja komission kanssa;

               c)

               laatia raportteja, antaa lausuntoja tai suorittaa muita toimivaltansa mukaiseen alaan kuuluvia tehtäviä joko neuvoston tai komission pyynnöstä taikka omasta aloitteestaan, sanotun kuitenkaan rajoittamatta perussopimuksen 240 artiklan soveltamista.

         2.   Edellä olevan 1 kohdan soveltamiseksi komitean on erityisesti pyrittävä:

               a)

               käyttämään avointa koordinointimenetelmää, myös käyttämällä yhteisesti sovittuja seurantavälineitä ja toteuttamalla yhteisesti sovittuja arviointijärjestelyjä neuvoston hyväksymien yhteisten tavoitteiden täytäntöönpanossa;

               b)

               edistämään kaikkia eurooppalaisen ohjausjakson näkökohtia toimivaltansa puitteissa ja raportoida niistä neuvostolle;

               c)

               työskentelemään tarvittaessa yhteistyössä muiden asiaankuuluvien, sosiaali- ja talouspolitiikkaan kuuluvia kysymyksiä käsittelevien elinten ja komiteoiden kuten työllisyyskomitean, talous- ja rahoituskomitean, talouspoliittisen komitean ja johtavien virkamiesten tasolla kokoontuvan kansanterveystyöryhmän kanssa.

         3.   Komitea hyväksyy vuosittain työohjelmansa, missä otetaan huomioon neuvoston ja komission toimintapolitiikan painopisteet. Työohjelma toimitetaan neuvostolle.
   4.   Toimeksiantoaan toteuttaessaan komitea toimii yhteistyössä työmarkkinaosapuolten kanssa. Tässä yhteydessä se luo yhteyksiä neuvoston päätöksellä 2003/174/EY (6) perustetussa kasvua ja työllisyyttä käsittelevässä kolmikantaisessa sosiaalihuippukokouksessa edustettuihin työmarkkinaosapuoliin. Komitea luo tarvittavat yhteydet valtioista riippumattomiin sosiaalialan järjestöihin, missä otetaan huomioon niiden tehtävät ja vastuualueet sosiaalisen suojelun alalla. Myös Euroopan parlamentille tiedotetaan komitean toiminnasta.
   5.   Komitea voi käyttää ulkopuolisia asiantuntijoita, jos tämä on komiteassa käsiteltävien asioiden kannalta tarkoituksenmukaista.
   6.   Komitea luo yhteydet ehdokasmaiden edustajiin.
   3 artikla
   Jäsenet
   1.   Kukin jäsenvaltio ja komissio nimeää komiteaan kaksi jäsentä. Ne voivat myös nimetä kaksi varajäsentä.
   2.   Jäsenvaltioiden ja komission on pyrittävä varmistamaan komitean kokoonpanon mahdollisimman hyvä sukupuolten välinen tasapaino.
   4 artikla
   Toiminta
   1.   Komitea valitsee puheenjohtajansa jäsenvaltioiden nimeämien jäsenien keskuudesta kahden vuoden toimikaudeksi. Puheenjohtaja voidaan valita kerran uudestaan kahden vuoden toimikaudeksi. Komitea voi työskentelynsä tehokkuuden ja jatkuvuuden varmistamiseksi päättää jatkaa puheenjohtajan toimikautta enintään kahdeksalla kuukaudella asianmukaisesti perustelluissa tapauksissa. Puheenjohtaja voi toimia tehtävässään enintään neljä vuotta ja kahdeksan kuukautta.
   2.   Puheenjohtajaa avustaa neljä varapuheenjohtajaa, joista komitea valitsee kaksi jäsentensä keskuudesta kahden vuoden toimikaudeksi, joka voidaan uusia kerran. Kolmas varapuheenjohtaja on sen jäsenvaltion edustaja, joka kulloinkin toimii neuvoston puheenjohtajana. Neljäs varapuheenjohtaja on sen jäsenvaltion edustaja, joka seuraavaksi toimii puheenjohtajana.
   3.   Puheenjohtaja siirtää äänioikeutensa varajäsenelleen.
   4.   Puheenjohtaja kutsuu koolle komitean kokoukset joko omasta aloitteestaan tai kun vähintään puolet komitean jäsenistä niin pyytää.
   5.   Komitea vahvistaa työjärjestyksensä.
   6.   Kulut korvataan voimassa olevien hallinnollisten sääntöjen mukaisesti.
   7.   Komissio antaa komitealle asianmukaista analyyttistä ja organisatorista tukea. Komissio nimeää henkilöstönsä jäsenen sihteeriksi. Sihteeri ja häntä avustava henkilöstö toimii komitean ohjeiden mukaan avustaessaan sitä sen tehtävien hoidossa. Sihteeri toimii kokousten järjestämisen osalta yhteydessä neuvoston pääsihteeristöön.
   5 artikla
   Työryhmät
   1.   Komitea voi uskoa erityiskysymysten tutkimisen varajäsenilleen, tai se voi perustaa työryhmiä tätä varten. Työryhmän puheenjohtajana on joko komitean varapuheenjohtaja, komitean jäsen tai varajäsen, komission virkamies taikka komitean nimeämä kyseisen työryhmän jäsen.
   2.   Komissio antaa työryhmille asianmukaista analyyttistä ja organisatorista tukea.
   3.   Työryhmät voivat pyytää avukseen asiantuntijoita.
   4.   Komitea voi myös perustaa muiden komiteoiden tai elinten kanssa yhteisiä työryhmiä, joiden perustamisesta ja hallinnointia koskevista säännöistä päätetään yhteisesti.
   6 artikla
   Siirtymäsäännökset
   Päätöksen 2004/689/EY 3 artiklan mukaisesti valitun jäsenen toimikausi jatkuu tämän päätöksen 4 artiklan mukaisesti määräytyvän toimikauden loppuun. Tällaisen toimikauden alkamispäivänä pidetään päätöksen 2004/689/EY 3 artiklan mukaisesti tapahtuneen valinnan päivämäärää.
   7 artikla
   Kumoaminen
   Kumotaan päätös 2004/689/EY siitä päivästä alkaen, jona komitea kokoontuu ensimmäisen kerran tämän päätöksen voimaantulon jälkeen. Komitean ensimmäinen kokous on pidettävä viimeistään neljän kuukauden kuluttua tämän päätöksen hyväksymispäivästä.
   8 artikla
   Voimaantulo
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 11 päivänä toukokuuta 2015.

            Neuvoston puolesta

            Puheenjohtaja

         J. DŪKLAVS

      (1)  EYVL C 8, 12.1.2000, s. 7.

      (2)  Neuvoston päätös 2000/436/EY, tehty 29 päivänä kesäkuuta 2000, sosiaalisen suojelun komitean perustamisesta (EYVL L 172, 12.7.2000, s. 26).

      (3)  Neuvoston päätös 2004/689/EY, tehty 4 päivänä lokakuuta 2004, sosiaalisen suojelun komitean perustamisesta ja päätöksen 2000/436/EY kumoamisesta (EUVL L 314, 13.10.2004, s. 8).

      (4)  Neuvoston asetus (EY) N:o 1466/97, annettu 7 päivänä heinäkuuta 1997, julkisyhteisöjen rahoitusaseman valvonnan sekä talouspolitiikan valvonnan ja yhteensovittamisen tehostamisesta (EYVL L 209, 2.8.1997, s. 1).

      (5)  Euroopan parlamentin ja neuvoston asetus (EU) N:o 1176/2011, annettu 16 päivänä marraskuuta 2011, makrotalouden epätasapainon ennalta ehkäisemisestä ja korjaamisesta (EUVL L 306, 23.11.2011, s. 25).

      (6)  Neuvoston päätös 2003/174/EY, tehty 6 päivänä maaliskuuta 2003, kasvua ja työllisyyttä käsittelevän kolmikantaisen sosiaalihuippukokouksen perustamisesta (EUVL L 70, 14.3.2003, s. 31).


Avis juridique important

|

31999D0260

1999/260/EY: Neuvoston päätös, tehty 30 päivänä maaliskuuta 1999, alueiden komitean varajäsenten nimeämisestä

Virallinen lehti nro L 100 , 15/04/1999 s. 0037 - 0037

NEUVOSTON PÄÄTÖS,tehty 30 päivänä maaliskuuta 1999,alueiden komitean varajäsenten nimeämisestä(1999/260/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen, ja erityisesti sen 198 a artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998(1) tehdyn neuvoston päätöksen,sekä katsoo, ettäalueiden komiteassa on vapautunut kahden varajäsenen paikka varajäsenten Ulla Pettersonin ja Per-Olof Svenssonin erottua, mikä on annettu neuvostolle tiedoksi 9 päivänä marraskuuta 1998,ottaa huomioon Ruotsin hallituksen ehdotuksen,ON PÄÄTTÄNYT SEURAAVAA:Ainoa artiklaNimetään Åke Bengtsson ja Ingibjörg Sigurdsdottir alueiden komitean varajäseniksi Ulla Pettersonin ja Per-Olof Svenssonin tilalle näiden jäljellä olevaksi toimikaudeksi eli 25 päivään tammikuuta 2002 saakka.Tehty Brysselissä 30 päivänä maaliskuuta 1999.Neuvoston puolestaK.-H. FUNKEPuheenjohtaja(1) EYVL L 28, 4.2.1998, s. 19.


title: Neuvoston päätös (EU) 2015/633, annettu 20 päivänä huhtikuuta 2015, Euroopan unionin puolesta tehtävästä ehdotuksesta kemikaalien lisäämiseksi pysyviä orgaanisia yhdisteitä koskevan Tukholman yleissopimuksen liitteeseen A

text:
               23.4.2015

               FI

               Euroopan unionin virallinen lehti

               L 104/14

         NEUVOSTON PÄÄTÖS (EU) 2015/633,
   annettu 20 päivänä huhtikuuta 2015,
   Euroopan unionin puolesta tehtävästä ehdotuksesta kemikaalien lisäämiseksi pysyviä orgaanisia yhdisteitä koskevan Tukholman yleissopimuksen liitteeseen A
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisö hyväksyi 14 päivänä lokakuuta 2004 pysyviä orgaanisia yhdisteitä koskevan Tukholman yleissopimuksen, jäljempänä ’yleissopimus’, neuvoston päätöksellä 2006/507/EY (1).

               (2)

               Yleissopimuksen sopimuspuolena unioni voi tehdä ehdotuksia yleissopimuksen liitteiden muuttamiseksi. Yleissopimuksen liitteessä A luetellaan pysyviä orgaanisia yhdisteitä, joiden tuotanto ja käyttö on lopetettava.

               (3)

               Saatavilla olevien tutkimustulosten ja arviointiraporttien sekä yleissopimuksen liitteessä D vahvistettujen valintakriteerien perusteella perfluorioktaanihapolla (PFOA), PFOA:n suoloilla ja PFOA-liitännäisillä aineilla, jotka voivat tietyissä ympäristöolosuhteissa hajota PFOA:ksi, jäljempänä ’PFOA ja sen yhdisteet’, on pysyvien orgaanisten yhdisteiden ominaisuuksia.

               (4)

               PFOA ja sen ammoniumsuola (APFO) on sisällytetty Euroopan parlamentin ja neuvoston asetuksen (EY) N:o 1907/2006 (2) 59 artiklan 1 kohdan ja kyseisen asetuksen liitteen XV mukaisesti laaditun aineiston mukaisesti mahdollisesti sisällytettävien erityistä huolta aiheuttavien aineiden luetteloon, koska niiden on todettu täyttävän kyseisen asetuksen 57 artiklan c alakohdassa tarkoitetut lisääntymiselle vaarallisten aineiden kategorian 1B kriteerit ja erityisesti myös saman asetuksen 57 artiklan d alakohdan kriteerit aineina, jotka ovat hitaasti hajoavia, biokertyviä ja myrkyllisiä.

               (5)

               PFOA:sta ja sen yhdisteistä on laadittu asetuksen (EY) N:o 1907/2006 69 artiklan 4 kohdan mukaisesti toinen asiakirja-aineisto, joka on laadittu kyseisen asetuksen liitteen XV mukaisesti ja joka on toimitettu Euroopan kemikaalivirastolle; tarkoituksena on rajoittaa PFOA:n ja sen yhdisteiden valmistusta, markkinoille saattamista ja käyttöä sellaisenaan tai muiden aineiden ainesosana, seoksissa tai esineissä.

               (6)

               PFOA:ta ja sen yhdisteitä käytetään laajasti kaikilla maailmassa, ja niitä löytyy ympäristöstä kaikkialla. Koska PFOA voi kulkeutua ympäristössä kauas, unionin tasolla toteutetut toimenpiteet eivät riitä turvaamaan ympäristön ja ihmisten terveyden suojelun korkeaa tasoa, vaan tämä edellyttää laajempia kansainvälisiä toimia.

               (7)

               Unionin olisi sen vuoksi tehtävä yleissopimuksen sihteeristölle ehdotus PFOA:n ja sen yhdisteiden sisällyttämiseksi yleissopimuksen liitteeseen A. Tässä ehdotuksessa ja unionin kannassa PFOA:n ja sen yhdisteiden sisällyttämiseen yleissopimuksen liitteeseen A olisi otettava huomioon parhaillaan käynnissä olevassa asetuksen (EY) N:o 1907/2006 68–73 artiklan mukaisessa rajoitusmenettelyssä mahdollisesti saatavat asian kannalta merkitykselliset tiedot,

         ON HYVÄKSYNYT TÄMÄN PÄÄTÖKSEN:
   1 artikla
   1.   Unioni tekee ehdotuksen perfluorioktaanihapon ja sen yhdisteiden sisällyttämiseksi pysyviä orgaanisia yhdisteitä koskevan Tukholman yleissopimuksen liitteeseen A.
   2.   Komissio toimittaa ehdotuksen ja kaikki yleissopimuksen liitteessä D edellytetyt tiedot unionin puolesta yleissopimuksen sihteeristölle.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 20 päivänä huhtikuuta 2015.

            Neuvoston puolesta

            Puheenjohtaja

         J. DŪKLAVS

      (1)  Neuvoston päätös 2006/507/EY, tehty 14 päivänä lokakuuta 2004, pysyviä orgaanisia yhdisteitä koskevan Tukholman yleissopimuksen hyväksymisestä Euroopan yhteisön puolesta (EUVL L 209, 31.7.2006, s. 1).

      (2)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).


Avis juridique important

|

31974D0578

74/578/Euratom: Komission päätös, tehty 13 päivänä marraskuuta 1974, 13 päivänä tammikuuta 1971 tehdyn päätöksen muuttamisesta Yhteisen ydintutkimuskeskuksen (YTK) pääjohtajan ja sen laitosten toimipaikan osalta

Virallinen lehti nro L 316 , 26/11/1974 s. 0012 - 0012 Suomenk. erityispainos Alue 12 Nide 1 s. 0063  Ruotsink. erityispainos Alue 12 Nide 1 s. 0063  Kreikank. erityispainos: Luku 01 Nide 1 s. 0226  Espanjank. erityispainos: Luku 12 Nide 2 s. 0016  Portugalink. erityispainos: Luku 12 Nide 2 s. 0016

KOMISSION PÄÄTÖS,tehty 13 päivänä marraskuuta 1974,13 päivänä tammikuuta 1971 tehdyn päätöksen muuttamisesta Yhteisen ydintutkimuskeskuksen (YTK) pääjohtajan ja sen laitosten toimipaikan osalta (74/578/Euratom)EUROOPAN YHTEISÖJEN KOMISSIO, jokaottaa huomioon Euroopan ydinenergiayhteisön perustamissopimuksen ja erityisesti sen 8 artiklan,sekä katsoo, ettäyhteisö teki 13 päivänä tammikuuta 1971 päätöksen Yhteisen ydintutkimuskeskuksen (YTK) uudelleenjärjestelystä (), jaon tarpeen muuttaa kyseistä päätöstä YTK:n pääjohtajan toimipaikan osalta,ON PÄÄTTÄNYT SEURAAVAA:Ainoa artikla Muutetaan 13 päivänä tammikuuta 1971 tehdyn komission päätöksen 3 artiklan toinen kohta seuraavasti:«Pääjohtajan ja siihen suoranaisesti liitettyjen laitosten toimipaikkana on Bryssel.»Tehty Brysselissä 13 päivänä marraskuuta 1974.Komission puolestaPuheenjohtajaFrançois-Xavier ORTOLI() EYVL N:o L 16, 20.1.1971, s. 14


title: 2011/780/EU: Neuvoston päätös, annettu 28 päivänä marraskuuta 2011 , ETA:n sekakomiteassa omaksuttavasta Euroopan unionin kannasta ETA-sopimuksen liitteen XIII (Liikenne) muuttamiseen

text:
               2.12.2011

               FI

               Euroopan unionin virallinen lehti

               L 319/1

         NEUVOSTON PÄÄTÖS,
   annettu 28 päivänä marraskuuta 2011,
   ETA:n sekakomiteassa omaksuttavasta Euroopan unionin kannasta ETA-sopimuksen liitteen XIII (Liikenne) muuttamiseen
   (2011/780/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan talousalueesta tehdyn sopimuksen, jäljempänä ’sopimus’, liitteeseen XIII sisältyy erityisiä liikennettä koskevia määräyksiä ja järjestelyjä.

               (2)

               Yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta 20 päivänä helmikuuta 2008 annetun Euroopan parlamentin ja neuvoston asetuksen (EY) N:o 216/2008 (2) päätavoitteena on yhtenäisen ja korkean siviili-ilmailun turvallisuuden tason luominen ja ylläpitäminen unionissa.

               (3)

               Euroopan lentoturvallisuusviraston toimet voivat vaikuttaa siviili-ilmailun turvallisuuden tasoon Euroopan talousalueella.

               (4)

               Asetus (EY) N:o 216/2008 olisi tämän vuoksi otettava osaksi sopimusta, jotta EFTA-valtiot voisivat osallistua täysipainoisesti Euroopan lentoturvallisuusviraston toimintaan.

               (5)

               Asetuksella (EY) N:o 216/2008 kumotaan Euroopan parlamentin ja neuvoston asetus (EY) N:o 1592/2002 (3), joka on otettu osaksi sopimusta, joten asetus (EY) N:o 1592/2002 olisi näin ollen olisi poistettava sopimuksesta.

               (6)

               Sopimuksen liite XIII olisi muutettava vastaavasti.

               (7)

               Unionin ETA:n sekakomiteassa omaksuttavan kannan olisi sen vuoksi perustuttava tähän liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin ETA:n sekakomiteassa sopimuksen liitteen XIII (Liikenne) suunniteltuun muuttamiseen omaksuttava kanta perustuu tähän päätökseen liitettyyn ETA:n sekakomitean päätösluonnokseen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 28 päivänä marraskuuta 2011.

            Neuvoston puolesta

            Puheenjohtaja

         K. SZUMILAS

      (1)  EYVL L 305, 30.11.1994, s. 6.

      (2)  EUVL L 79, 19.3.2008, s. 1.

      (3)  Euroopan parlamentin ja neuvoston asetus (EY) N:o 1592/2002, annettu 15 päivänä heinäkuuta 2002, yhteisistä siviili-ilmailua koskevista säännöistä ja Euroopan lentoturvallisuusviraston perustamisesta (EYVL L 240, 7.9.2002, s. 1).

      LUONNOS
      ETA:n SEKAKOMITEAN PÄÄTÖS N:o …/2011,
      annettu …,
      ETA-sopimuksen liitteen XIII (Liikenne) muuttamisesta
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
      sekä katsoo seuraavaa:

                  (1)

                  Sopimuksen liite XIII muutettiin … annetulla ETA:n sekakomitean päätöksellä N:o …/… (1).

                  (2)

                  Yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta 20 päivänä helmikuuta 2008 annetun Euroopan parlamentin ja neuvoston asetuksen (EY) N:o 216/2008 (2) päätavoitteena on yhtenäisen ja korkean siviili-ilmailun turvallisuuden tason luominen ja ylläpitäminen unionissa.

                  (3)

                  Euroopan lentoturvallisuusviraston toimet voivat vaikuttaa siviili-ilmailun turvallisuuden tasoon Euroopan talousalueella.

                  (4)

                  Asetus (EY) N:o 216/2008 olisi tämän vuoksi otettava osaksi sopimusta, jotta EFTA-valtiot voisivat osallistua täysipainoisesti Euroopan lentoturvallisuusviraston toimintaan.

                  (5)

                  Asetuksella (EY) N:o 216/2008 kumotaan Euroopan parlamentin ja neuvoston asetus (EY) N:o 1592/2002 (3), joka on otettu osaksi sopimusta ja joka näin ollen olisi poistettava sopimuksesta,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan sopimuksen liite XIII tämän päätöksen liitteen mukaisesti.
      2 artikla
      Asetuksen (EY) N:o 216/2008 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan … päivänä … kuuta …, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä …

               ETA:n sekakomitean puolesta

               Puheenjohtaja

               ETA:n sekakomitean sihteerit

         (1)  EUVL L …

         (2)  EUVL L 79, 19.3.2008, s. 1.

         (3)  EYVL L 240, 7.9.2002, s. 1.

         (4)  [Valtiosäännön asettamista vaatimuksista ei ole ilmoitettu.] [Valtiosäännön asettamat vaatimukset on ilmoitettu.]

         EFTA-valtioiden julistus ETA:n sekakomitean päätökseen N:o […], jolla yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta 20 päivänä helmikuuta 2008 annettu Euroopan parlamentin ja neuvoston asetus (EY) N:o 216/2008 otetaan osaksi sopimusta

            ”Euroopan parlamentin ja neuvoston asetuksessa (EY) N:o 216/2008 käsitellään muun muassa valtuuksia määrätä sakkoja tai uhkasakkoja ilmailun turvallisuuden alalla. Kyseisen asetuksen ottaminen osaksi sopimusta ei rajoita institutionaalisten ratkaisujen soveltamista seuraamusten määräämistä koskevien valtuuksien siirtämistoimiin.”

         LIITE

            ETA:n sekakomitean päätökseen N:o …/…

         Muutetaan sopimuksen liite XIII seuraavasti:

                     1)

                     Lisätään 66a kohtaan (neuvoston asetus (ETY) N:o 3922/91) ja 66r kohtaan (Euroopan parlamentin ja neuvoston direktiivi 2004/36/EY) luetelmakohta seuraavasti:

                                 ”—

                                    32008 R 0216: Euroopan parlamentin ja neuvoston asetus (EY) N:o 216/2008, annettu 20 päivänä helmikuuta 2008 (EUVL L 79, 19.3.2008, s. 1)”

                     2)

                     Lisätään 68a kohtaan (neuvoston direktiivi 91/670/ETY) seuraava:
                     ”, sellaisena kuin se on muutettuna seuraavalla:

                                 —

                                    32008 R 0216: Euroopan parlamentin ja neuvoston asetus (EY) N:o 216/2008, annettu 20 päivänä helmikuuta 2008 (EUVL L 79, 19.3.2008, s. 1)”.

                     3)

                     Korvataan 66n kohdan (Euroopan parlamentin ja neuvoston asetus (EY) N:o 1592/2002) teksti seuraavasti:
                     ”32008 R 0216: Euroopan parlamentin ja neuvoston asetus (EY) N:o 216/2008 yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta, annettu 20 päivänä helmikuuta 2008 (EUVL L 79, 19.3.2008, s. 1).
                     Tätä sopimusta sovellettaessa asetuksen säännöksiä koskevat seuraavat mukautukset:

                                 a)

                                 Jollei jäljempänä toisin määrätä, ja sen estämättä, mitä sopimuksen pöytäkirjassa 1 määrätään, käsitettä ’jäsenvaltio(t)’, joka esiintyy asetuksessa, sovelletaan asetuksen soveltamisalaan kuuluvien valtioiden lisäksi myös EFTA-valtioihin. Sovelletaan pöytäkirjassa 1 olevaa 11 kohtaa.

                                 b)

                                 EFTA-valtioiden osalta virasto avustaa tarvittaessa ja tapauskohtaisesti EFTAn valvontaviranomaista tai pysyvää komiteaa niiden tehtävissä. Virasto ja EFTAn valvontaviranomainen tai pysyvä komitea toimivat yhteistyössä ja vaihtavat tietoja tarvittaessa.

                                 c)

                                 Tämän asetuksen ei mitenkään katsota siirtävän virastolle valtaa toimia kansainvälisten sopimusten perusteella EFTA-valtioiden puolesta muussa tarkoituksessa kuin niiden avustamiseksi tällaisiin sopimuksiin perustuvien velvoitteiden täyttämisessä.

                                 d)

                                 Muutetaan 12 artikla seuraavasti:

                                             i)

                                             Lisätään 1 kohdassa ilmaisu ”tai EFTA-valtion” ilmaisun ”yhteisön” jälkeen.

                                             ii)

                                             Korvataan 2 kohta seuraavasti:
                                             ”Jos unioni neuvottelee kolmannen maan kanssa sellaisen sopimuksen tekemisestä, jonka mukaan jäsenvaltio tai virasto voi antaa todistuksia kyseisen kolmannen maan ilmailuviranomaisten myöntämien todistusten perusteella, se pyrkii saamaan EFTA-valtioille tarjouksen vastaavanlaisesta sopimuksesta kyseisen kolmannen maan kanssa. EFTA-valtiot puolestaan pyrkivät tekemään kolmansien maiden kanssa unionin tekemiä sopimuksia vastaavat sopimukset.”

                                 e)

                                 Lisätään 14 artiklan 7 kohtaan alakohta seuraavasti:
                                 ”Komission ja EFTAn valvontaviranomaisen vaihtaessa tietoja tämän kohdan mukaisesti annetusta päätöksestä komissio toimittaa EFTAn valvontaviranomaiselta saadut tiedot EU:n jäsenvaltioille ja EFTAn valvontaviranomainen toimittaa komissiolta saadut tiedot EFTA-valtioille, sanotun kuitenkaan rajoittamatta ETA-sopimuksen pöytäkirjassa 1 olevan 4 kohdan d alakohdan soveltamista.”

                                 f)

                                 Lisätään 15 artiklaan kohta seuraavasti:
                                 ”5.   Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001 sovelletaan myös kaikkiin EFTA-valtioita koskeviin viraston asiakirjoihin tätä asetusta sovellettaessa.”

                                 g)

                                 Lisätään 17 artiklan 2 kohdan b alakohtaan seuraava:
                                 ”Virasto avustaa myös EFTAn valvontaviranomaista ja antaa sille saman tuen, kun toimenpiteet ja tehtävät kuuluvat sopimuksen mukaan valvontaviranomaisen toimivaltaan.”

                                 h)

                                 Korvataan 17 artiklan 2 kohdan e alakohta seuraavasti:
                                 ”toteuttaa toimivaltaansa kuuluvilla aloilla tehtäviä, jotka sovellettavien kansainvälisten yleissopimusten ja erityisesti Chicagon yleissopimuksen nojalla kuuluvat sopimuspuolille. EFTA-valtioiden kansalliset ilmailuviranomaiset suorittavat ainoastaan tässä asetuksessa säädetyt tehtävät.”

                                 i)

                                 Korvataan 20 artiklan ensimmäinen virke seuraavalla:
                                 ”Edellä 4 artiklan 1 kohdan a ja b alakohdassa tarkoitettujen tuotteiden, osien ja laitteiden osalta virasto toteuttaa tarvittaessa ja kuten Chicagon yleissopimuksessa tai sen liitteissä on määritelty suunnittelu-, valmistus- tai rekisteröintivaltion tehtävät, jotka liittyvät suunnittelun hyväksyntään. EFTA-valtioiden kansalliset ilmailuviranomaiset suorittavat ainoastaan tässä artiklassa niille säädetyt tehtävät.”

                                 j)

                                 Muutetaan 24 artikla seuraavasti:

                                             i)

                                             Lisätään 1 kohtaan seuraava:
                                             ”Virasto raportoi EFTAn valvontaviranomaiselle EFTA-valtiossa suoritettavista standardointitarkastuksista.”

                                             ii)

                                             Lisätään 4 kohtaan seuraava:
                                             ”EFTAn valvontaviranomainen kuulee virastoa EFTA-valtioiden osalta.”

                                 k)

                                 Lisätään 25 artiklan 1 kohtaan seuraava:
                                 ”EFTAn valvontaviranomaisella on valtuudet määrätä sakkoja ja uhkasakkoja henkilöille ja yrityksille, joille virasto on myöntänyt luvan, jos kyseiset henkilöt ja yritykset ovat sijoittautuneet EFTA-valtioon.”

                                 l)

                                 Korvataan EFTA-valtioiden osalta 25 artiklan 4 kohdassa ilmaisu ”Euroopan yhteisöjen tuomioistuimella” ilmaisulla ”EFTAn tuomioistuimella” ja ilmaisu ”komissio” ilmaisulla ”EFTAn valvontaviranomainen”.

                                 m)

                                 Lisätään 29 artiklaan kohta seuraavasti:
                                 ”4.   Poiketen siitä, mitä Euroopan unionin muuhun henkilöstöön sovellettavien palvelussuhteen ehtojen 12 artiklan 2 kohdan a alakohdassa säädetään, EFTA-valtioiden kansalaisia, joilla on täydet kansalaisoikeudet, voidaan ottaa palvelukseen viraston pääjohtajan tekemällä sopimuksella.”

                                 n)

                                 Lisätään 30 artiklaan seuraava:
                                 ”EFTA-valtiot soveltavat virastoon ja sen henkilöstöön Euroopan unionin erioikeuksia ja vapauksia koskevaa pöytäkirjaa sekä sen nojalla annettuja sovellettavia sääntöjä.”

                                 o)

                                 Lisätään 32 artiklan 1 kohdassa ilmaisun ”yhteisön virallisilla kielillä” jälkeen seuraavat sanat:
                                 ”islannin kielellä ja norjan kielellä”.

                                 p)

                                 Lisätään 33 artiklan 2 kohdan c alakohtaan seuraava:

                                             ”ca)

                                             Edellä b kohdan mukainen vuosittainen yleiskertomus ja c kohdan mukainen viraston toimintaohjelma toimitetaan EFTAn valvontaviranomaiselle.”

                                 q)

                                 Lisätään 34 artiklaan kohta seuraavasti:
                                 ”4.   EFTA-valtiot osallistuvat täysimääräisesti hallintoneuvoston toimintaan ja niillä on hallintoneuvostossa äänioikeutta lukuun ottamatta samat oikeudet ja velvoitteet kuin EU:n jäsenvaltioilla.”

                                 r)

                                 Lisätään 41 artiklaan kohta seuraavasti:
                                 ”6.   EFTA-valtioiden kansalaiset voivat olla valituslautakuntien jäseniä ja puheenjohtajia. Kun komissio laatii 3 kohdassa tarkoitetun henkilöluettelon, se ottaa huomioon myös EFTA-valtioiden sopivat kansalaiset.”

                                 s)

                                 Lisätään 54 artiklan 1 kohdan loppuun seuraava:
                                 ”EFTA-valtioiden osalta virasto avustaa EFTAn valvontaviranomaista edellä mainittujen tehtävien suorittamisessa.”

                                 t)

                                 Lisätään 58 artiklan 3 kohdan ensimmäisessä virkkeessä ilmaisun ”tarkoitetulla kielellä” jälkeen seuraava ilmaisu:
                                 ”tai islannin tai norjan kielellä”.

                                 u)

                                 Lisätään 59 artiklaan kohta seuraavasti:
                                 ”12.   EFTA-valtiot osallistuvat 1 kohdan a alakohdassa tarkoitettuun yhteisön rahoitusosuuteen. Tätä tarkoitusta varten 82 artiklan 1 kohdan a alakohdassa ja sopimuksen pöytäkirjassa 32 vahvistettuja menettelyjä sovelletaan soveltuvin osin.”

                                 v)

                                 Lisätään 65 artiklaan kohdat seuraavasti:
                                 ”8.   EFTA-valtiot osallistuvat 1 kohdan perusteella perustetun komitean työskentelyyn täysimääräisesti, ja niillä on komiteassa äänioikeutta lukuun ottamatta samat oikeudet ja velvoitteet kuin EU:n jäsenvaltioilla.
                                 9.   Jos komissio ja komitea eivät ole päässeet sopimukseen ja neuvosto voi tehdä asiassa päätöksen, EFTA-valtiot voivat ottaa asian esille ETA:n sekakomiteassa sopimuksen 5 artiklan mukaisesti.”

                                 w)

                                 Edellä esitettyjä mukautuksia olisi tarvittaessa ja jollei toisin ole säädetty, sovellettava soveltuvin osin muuhun osaksi sopimusta otettuun unionin lainsäädäntöön, jolla annetaan toimivalta virastolle.”


title: 2014/225/EU: Neuvoston päätös, annettu 14 päivänä huhtikuuta 2014 , alueiden komitean alankomaalaisen jäsenen ja alankomaalaisen varajäsenen nimeämisestä

text:
               24.4.2014

               FI

               Euroopan unionin virallinen lehti

               L 121/58

         NEUVOSTON PÄÄTÖS,
   annettu 14 päivänä huhtikuuta 2014,
   alueiden komitean alankomaalaisen jäsenen ja alankomaalaisen varajäsenen nimeämisestä
   (2014/225/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Alankomaiden hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätöksen 2009/1014/EU (1) ja päätöksen 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yhden alueiden komitean jäsenen paikka on vapautunut P.G. de VEY MESTDAGHin toimikauden päätyttyä. Yhden alueiden komitean varajäsenen paikka on vapautunut S.A.E. POEPJESin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseneksi:

                           Bote WILPSTRA, member of the Executive Council of the Province of Groningen

                     ja

               b)

               varajäseneksi:

                           Hans KONST, member of the Executive Council of the Province of Fryslân.

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 14 päivänä huhtikuuta 2014.

            Neuvoston puolesta

            Puheenjohtaja

         A. TSAFTARIS

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: Uuden jäsenen nimittäminen tilintarkastustuomioistuimeen – Louis Galea Talousarvion valvontavaliokunta Euroopan parlamentin päätös 25. maaliskuuta 2010 ehdotuksesta nimittää Louis Galea tilintarkastustuomioistuimen jäseneksi (C7-0020/2010 – 2010/0808(NLE))

text:
               7.1.2011

               FI

               Euroopan unionin virallinen lehti

               CE 4/69

         Torstai 25. maaliskuuta 2010Uuden jäsenen nimittäminen tilintarkastustuomioistuimeen – Louis Galea
   P7_TA(2010)0080
   Talousarvion valvontavaliokunta Euroopan parlamentin päätös 25. maaliskuuta 2010 ehdotuksesta nimittää Louis Galea tilintarkastustuomioistuimen jäseneksi (C7-0020/2010 – 2010/0808(NLE))
   2011/C 4 E/19
   (Kuuleminen)

      Euroopan parlamentti, joka
   ottaa huomioon Euroopan unionin toiminnasta tehdyn sopimuksen 286 artiklan 2 kohdan, jonka mukaisesti neuvosto on kuullut parlamenttia (C7-0020/2010),
   ottaa huomioon, että talousarvion valvontavaliokunta kuuli kokouksessaan 15. maaliskuuta 2010 neuvoston nimeämää ehdokasta tilintarkastustuomioistuimen jäseneksi,
   ottaa huomioon työjärjestyksen 108 artiklan,
   ottaa huomioon talousarvion valvontavaliokunnan mietinnön (A7-0042/2010),

               A.

               toteaa, että Louis Galea täyttää Euroopan unionin toiminnasta tehdyn sopimuksen 286 artiklan 1 kohdassa tarkoitetut vaatimukset,

               1.

               antaa myönteisen lausunnon ehdotuksesta nimittää Louis Galea tilintarkastustuomioistuimen jäseneksi;

               2.

               kehottaa puhemiestä välittämään tämän päätöksen neuvostolle ja tiedoksi tilintarkastustuomioistuimelle sekä muille Euroopan unionin toimielimille ja jäsenvaltioiden tilintarkastuselimille.


Avis juridique important

|

32000D0751

2000/751/EY: Neuvoston päätös, tehty 30 päivänä marraskuuta 2000, 14 päivänä kesäkuuta 1985 tehdyn Schengenin sopimuksen soveltamisesta tehdyllä yleissopimuksella perustetun toimeenpanevan komitean hyväksymän yhteisen käsikirjan joidenkin osien luokituksen kumoamisesta

Virallinen lehti nro L 303 , 02/12/2000 s. 0029 - 0029

Neuvoston päätös,tehty 30 päivänä marraskuuta 2000,14 päivänä kesäkuuta 1985 tehdyn Schengenin sopimuksen soveltamisesta tehdyllä yleissopimuksella perustetun toimeenpanevan komitean hyväksymän yhteisen käsikirjan joidenkin osien luokituksen kumoamisesta(2000/751/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 207 artiklan,sekä katsoo seuraavaa:(1) 14 päivänä kesäkuuta 1985 tehdyn Schengenin sopimuksen soveltamisesta tehdyllä yleissopimuksella perustettu toimeenpaneva komitea, jonka sijasta neuvosto nyt toimii Schengen-pöytäkirjan 2 artiklan mukaisesti, luokitteli 14 päivänä joulukuuta 1993 (asiak. SCH/Com-ex (93) 22 rev) ja 23 päivänä kesäkuuta 1998 (asiak. SCH/Com-ex (98) 17) tekemillään päätöksillä luottamuksellisiksi kaikki sen yhteisen käsikirjan määräykset, jonka viimeisin versio hyväksyttiin toimeenpanevan komitean 28 päivänä huhtikuuta 1999 tekemällä päätöksellä (asiak. SCH/Com-ex (99) 13).(2) Yhteinen käsikirja ja toimeenpanevan komitean päätökset sen luokituksesta kuuluvat Schengenin säännöstöön sellaisina kuin neuvosto on määritellyt ne päätöksessään 1999/435/EY(1).(3) Osa yhteisen käsikirjan luokituksesta olisi kumottava, mukaan lukien yhteisen konsuliohjeiston luokittelemattomia määräyksiä vastaavat määräykset,ON PÄÄTTÄNYT SEURAAVAA:1 artiklaKumotaan yhteisen käsikirjan I osan sekä liitteiden 1, 2, 3, 4, 5, 5a, 6, 6a, 7, 8, 8a, 9, 10, 11, 12, 13, 14 ja 14a luokitus.2 artiklaNe yhteisen käsikirjan osat, joiden luokitus kumotaan, julkaistaan Euroopan yhteisöjen virallisessa lehdessä.3 artiklaTätä päätöstä noudatetaan päivästä, jona se julkaistaan.Tehty Brysselissä 30 päivänä marraskuuta 2000.Neuvoston puolestaPuheenjohtajaM. Lebranchu(1) EYVL L 176, 10.7.1999, s. 1.


title: Neuvoston päätös (EU) 2017/619, annettu 27 päivänä maaliskuuta 2017, alueiden komitean yhden varajäsenen, jota Espanjan kuningaskunta on ehdottanut, nimeämisestä

text:
               1.4.2017

               FI

               Euroopan unionin virallinen lehti

               L 89/8

         NEUVOSTON PÄÄTÖS (EU) 2017/619,
   annettu 27 päivänä maaliskuuta 2017,
   alueiden komitean yhden varajäsenen, jota Espanjan kuningaskunta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Espanjan hallituksen ehdotuksen,
   sekä katsovat seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi. Yolanda IBARROLA DE LA FUENTE tuli 5. päivänä lokakuuta 2015 neuvoston päätöksellä (EU) 2015/1792 (4) varajäseneksi Borja COROMINAS FISASin tilalle.

               (2)

               Yksi alueiden komitean varajäsenen paikka on vapautunut Yolanda IBARROLA DE LA FUENTEn toimikauden päätyttyä.

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraava henkilö alueiden komitean varajäseneksi jäljellä olevaksi toimikaudeksi eli 25 päivään tammikuuta 2020:

               —

               Ignacio Javier GARCÍA GIMENO, Director General de Asuntos Europeos y Cooperación con el Estado de la Comunidad de Madrid.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 27 päivänä maaliskuuta 2017.

            Neuvoston puolesta

            Puheenjohtaja

         C. ABELA

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).

      (4)  Neuvoston päätös (EU) 2015/1792, annettu 5 päivänä lokakuuta 2015, alueiden komitean viiden espanjalaisen jäsenen ja viiden espanjalaisen varajäsenen nimeämisestä (EUVL L 260, 7.10.2015, s. 28).


title: 2010/632/EU: Neuvoston päätös, annettu 15 päivänä lokakuuta 2010 , Euroopan talous- ja sosiaalikomitean romanialaisen jäsenen nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi

text:
               23.10.2010

               FI

               Euroopan unionin virallinen lehti

               L 279/32

         NEUVOSTON PÄÄTÖS,
   annettu 15 päivänä lokakuuta 2010,
   Euroopan talous- ja sosiaalikomitean romanialaisen jäsenen nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi
   (2010/632/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 300 artiklan 2 kohdan ja 302 artiklan yhdessä Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksiä koskevan pöytäkirjan 7 artiklan kanssa,
   ottaa huomioon Romanian ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Euroopan talous- ja sosiaalikomitean jäsenten toimikausi päättyi 20 päivänä syyskuuta 2010.

               (2)

               Neuvosto teki 13 päivänä syyskuuta 2010 päätöksen 2010/570/EU, Euratom (1) Euroopan talous- ja sosiaalikomitean jäsenten nimeämisestä toimikaudeksi, joka alkaa 21 päivänä syyskuuta 2010 ja päättyy 20 päivänä syyskuuta 2015, lukuun ottamatta yhtä romanialaista jäsentä, jonka osalta Romanian viranomaiset varasivat itselleen mahdollisuuden tehdä ehdotuksen myöhemmin.

               (3)

               Neuvostoon 28 päivänä syyskuuta 2010 saapuneella kirjeellä Romanian viranomaiset ehdottivat neuvostolle henkilöä, jonka nimeämistä Euroopan talous- ja sosiaalikomitean jäseneksi edellä mainituksi toimikaudeksi ne ehdottavat perussopimuksessa Romanialle määrättyjen jäsenten luettelon täydentämiseksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Eugen LUCAN Euroopan talous- ja sosiaalikomitean jäseneksi 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 15 päivänä lokakuuta 2010.

            Neuvoston puolesta

            Puheenjohtaja

         E. SCHOUPPE

      (1)  EUVL L 251, 25.9.2010, s. 8.


Avis juridique important

|

31992D0551

92/551/ETY: Neuvoston päätös, tehty 27 päivänä marraskuuta 1992, keskipitkän aikavälin täydentävän rahoitustuen myöntämisestä Romanialle

Virallinen lehti nro L 353 , 03/12/1992 s. 0030 - 0031 Suomenk. erityispainos Alue 11 Nide 20 s. 0047  Ruotsink. erityispainos Alue 11 Nide 20 s. 0047

NEUVOSTON PÄÄTÖS,tehty 27 päivänä marraskuuta 1992,keskipitkän aikavälin täydentävän rahoitustuen myöntämisestä Romanialle (92/551/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 235 artiklan,ottaa huomioon komission ehdotuksen(), jonka komissio on tehnyt neuvoteltuaan raha-asiain komitean kanssa,ottaa huomioon Euroopan parlamentin lausunnon(),sekä katsoo, ettäRomania on panemassa toimeen syvällisiä poliittisia ja taloudellisia uudistuksia ja on päättänyt ottaa mallikseen markkinatalouden,mainitut uudistukset ovat jo toteutumassa yhteisön rahoitustuen avulla, ja tätä kehitystä olisi vahvistettava ja laajennettava,yhteisön rahoitustuki vahvistaa molemminpuolista luottamusta ja lähentää Romaniaa yhteisöön,Romania ja yhteisö ovat aloittaneet neuvottelut assosiaatiosuhdetta koskevan Eurooppasopimuksen aikaansaamiseksi,neuvosto on päättänyt päätöksellä 91/384/ETY() myöntää Romanialle enintään 375 miljoonan ecun arvosta keskipitkän aikavälin taloudellista tukea, jotta sen maksutase pysyisi hyväksyttävissä rajoissa,Romanian talouden vakauttamisvaihetta ei Romanian hallituksen tarmokkaasti toteuttamista sopeuttamistoimenpiteistä ja rakenteellisista uudistuksista huolimatta vielä ole saavutettu, ja täydentävä apu on tarpeen maksutaseen tukemiseksi ja varojen vakauttamiseksi,Romanian viranomaiset ovat pyytäneet rahoitustukea Kansainväliseltä valuuttarahastolta (IMF), 24 teollisuusmaan ryhmältä sekä yhteisöltä; IMF:n ja Maailmanpankin mahdollisesti maksaman tuen jälkeen ja huolimatta 24 maan ryhmän vuonna 1991 myöntämän taloudellisen avun jatkamisesta tarvitaan vuonna 1992 rahoitusta vielä noin 180 miljoonan Yhdysvaltojen dollarin arvosta, jotta saadaan estetyksi tuonnin supistuminen edelleen, mikä saattaisi vaarantaa vakavasti hallituksen uudistuspyrkimysten kannalta välttämättömien tavoitteiden saavuttamisen,komissio on 24 teollisuusmaan ryhmän toimittaman avun koordinoijana kehottanut näitä myöntämään Romanialle keskipitkän aikavälin rahoitustukea,yhteisön keskipitkän aikavälin lainan myöntäminen Romanialle on omiaan edistämään Romanian maksutaseen tukemista ja varojen vahvistamista,kysymys Euroopan yhteisöjen yleistalousarviossa myönnettyihin vakuuksiin liittyvistä riskeistä tutkitaan uusittaessa vuonna 1992 toimielinten keskinäistä sopimusta talousarviota koskevasta kurinalaisuudesta ja talousarviomenettelyn parantamisesta,komissio huolehtii yhteisön lainasta, japerustussopimuksessa ei edellytetä tämän päätöksen tekemiseksi muita kuin 235 artiklassa mainittuja valtuuksia,ON PÄÄTTÄNYT SEURAAVAA:1 artikla1. Yhteisö myöntää Romanialle pääomaltaan enintään 80 miljoonan ecun suuruisen keskipitkän aikavälin lainan enintään seitsemäksi vuodeksi tukeakseen maan maksutasetta ja vahvistaakseen sen varoja.2. Tätä varten komissiolla on valtuudet ottaa yhteisön nimissä lainaksi tarvittavat varat, jotka annetaan lainana Romanian käyttöön.3. Komissio huolehtii lainasta kiinteässä yhteistyössä raha-asian komitean kanssa IMF:n ja Romanian keskenään tekemien sopimusten kanssa yhtenevällä tavalla.2 artikla1. Komissiolla on valtuudet neuvotella raha-asiain komiteaa kuultuaan Romanian viranomaisten kanssa lainaan liittyvät talouspoliittiset ehdot. Ehtojen on vastattava 1 artiklan 3 kohdassa tarkoitettuja sopimuksia sekä 24 maan ryhmän tekemiä sopimuksia.2. Komissio tarkistaa yhteistyössä raha-asiain komitean ja läheisessä yhteistoiminnassa 24 maan ryhmän ja IMF:n kanssa säännöllisin väliajoin, että Romanian talouspolitiikka vastaa lainan tavoitteita ja että lainan ehdot täyttyvät.3 artikla1. Jollei 2 artiklan 2 kohdasta muuta johdu, laina annetaan Romanian käyttöön yhtenä eränä, sillä edellytyksellä, että stand-by-sopimus, joka on tehtävä IMF:n ja Romanian kesken, pannaan tyydyttävällä tavalla täytäntöön.2. Varat maksetaan Romanian valtionpankkiin.4 artikla1. Edellä 1 artiklassa tarkoitettuja otto- ja antolainaustoimia toteutettaessa käytetään samaa arvopäivää, eikä niistä saa aiheutua yhteisölle eräpäivän muuttumista, vaihtokurssi- ja korkoprosenttiriskiä eikä mitään muutakaan kaupallista riskiä.2. Komissio toteuttaa Romanian pyynnöstä tarvittavat toimenpiteet erityisen lausekkeen sisällyttämiseksi lainaehtoihin siltä varalta, että laina maksetaan takaisin ennen määräaikaa, ja varmistaa, että lauseketta voidaan soveltaa.3. Romanian pyynnöstä, ja jos olot sallivat alentaa lainojen korkoa, komissio voi jälleenrahoittaa alun perin ottamansa lainat tai osan niistä tai muuttaa vastaavia rahoitusehtoja. Jälleenrahoitus- tai muutostoimet on toteutettava 1 kohdassa säädetyin edellytyksin, eivätkä ne saa johtaa kyseisten lainojen keskimääräisen laina-ajan pidentymiseen eivätkä lisätä senhetkisen vaihtokurssin mukaan ilmaistua, toimien toteutuspäivänä vielä maksamatta olevaa pääomamäärää.4. Romania on velvollinen maksamaan kaikki kulut, joita yhteisölle aiheutuu tässä päätöksessä tarkoitetun toimen loppuunsaattamisesta ja täytäntöönpanosta.5. Raha-asian komitealle ilmoitetaan 2 ja 3 kohdassa tarkoitettujen toimien edistymisestä vähintään kerran vuodessa.5 artiklaKomissio toimittaa vähintään kerran vuodessa Euroopan parlamentille ja neuvostolle kertomuksen, joka sisältää arvion tämän päätöksen täytäntöönpanosta.Tehty Brysselissä 27 päivänä marraskuuta 1992.Neuvoston puolestaPuheenjohtajaJ. PATTEN() EYVL N:o C 164, 1.7.1992, s. 30() Lausunto on annettu 17 päivänä marraskuuta 1992.() EYVL N:o L 208, 30.7.1991, s. 64


24.4.2001     FI                                Euroopan yhteisöjen virallinen lehti                                     C 121/131
                                                                                Keskiviikko 5. heinäkuuta 2000
          10. Echelon-järjestelmä
          a)   B5-0594/2000
          Euroopan parlamentin päätös puheenjohtajakokouksen päätöksestä olla tekemättä ehdotusta Eche-
                   lon-sieppausjärjestelmää käsittelevän väliaikaisen tutkintavaliokunnan asettamisesta
          Euroopan parlamentti, joka
             ottaa huomioon noin 172 jäsenen  yli neljäsosan jäsenistä  pyynnön asettaa Echelon-järjestelmää
              käsittelevä väliaikainen tutkintavaliokunta,
             ottaa huomioon puheenjohtajakokouksen 13. huhtikuuta 2000 tekemän päätöksen olla tekemättä
              ehdotusta Euroopan parlamentille työjärjestyksen 151 artiklan mukaisen väliaikaisen tutkintavaliokun-
              nan asettamisesta,
          1.    vahvistaa puheenjohtajakokouksen päätöksen olla tekemättä ehdotusta väliaikaisen tutkintavaliokun-
          nan asettamisesta.
          b)   B5-0593/2000
          Euroopan parlamentin päätös Echelon-sieppausjärjestelmää käsittelevän väliaikaisen valiokunnan
                                                           asettamisesta
          Euroopan parlamentti, joka
             ottaa huomioon työjärjestyksen 150 artiklan 2 kohdan,
             ottaa huomioon puheenjohtajakokouksen 15. kesäkuuta 2000 tekemän päätöksen tehdä ehdotus Eche-
              lon-sieppausjärjestelmää käsittelevän väliaikaisen valiokunnan asettamisesta,
          1.    päättää asettaa väliaikaisen valiokunnan, jonka toimivaltaan kuuluu
             varmistaa, että on olemassa Echelon-niminen viestien sieppausjärjestelmä, jonka toimintaa kuvataan
              STOA-kertomuksessa valvontatekniikoiden kehittymisestä ja taloudellisten tietojen väärinkäytön vaa-
              roista;
             arvioida tällaisen järjestelmän yhteensopivuutta yhteisön lainsäädännön ja erityisesti EY:n perustamis-
              sopimuksen 286 artiklan ja direktiivien 95/46/EY ja 97/66/EY sekä Euroopan unionista tehdyn sopi-
              muksen 6 artiklan 2 kohdan kanssa seuraavien kysymysten valossa:
             ovatko Euroopan kansalaisten oikeudet turvattu salaisten palvelujen toiminnan edessä?
             tarjoaako koodaus asianmukaisen ja riittävän suojan kansalaisten yksityisyydelle vai pitäisikö toteuttaa
              vielä muita toimia, ja jos vastaus on myönteinen, millaisia?
             miten voidaan lisätä Euroopan unionin toimielinten tietoisuutta tällaisesta toiminnasta johtuvista ris-
              keistä, ja mihin toimenpiteisiin voidaan ryhtyä?
             selvittää, aiheutuuko maailmanlaajuisesta viestien sieppausjärjestelmästä vaaraa Euroopan teollisuu-
              delle;
             ehdottaa tarvittaessa poliittisia ja lainsäädännöllisiä aloitteita;
          2.    päättää, että väliaikainen valiokunta koostuu 36 jäsenestä, joiden nimet ovat tämän päätöksen liit-
          teenä.
 ---documentbreak--- C 121/132                                         Euroopan yhteisöjen virallinen lehti                           FI    24.4.2001
Keskiviikko 5. heinäkuuta 2000
                                                                  LIITE
                                                Väliaikaisen valiokunnan kokoonpano
             PPE-DE
             Varsinaiset jäsenet: Banotti, von Boetticher, Cederschiöld, Coelho, Deprez, Dimitrakopoulos, Hernández
                                  Mollar, Klamt, Hugues Martin, Oostlander, Palacio Vallelersundi, Pirker, Van Velzen,
                                  Zappalà.
             Varajäsenet:         Buttiglione, Cornillet, Gawronski, Giannakou-Koutsikou, Nassauer, Posselt, Johan Van
                                  Hecke
             PSE
             Varsinaiset jäsenet: Berger, Robert Evans, Karamanou, Lalumière, Lund, Erika Mann, Medina Ortega, Paa-
                                  silinna, Gerhard Schmid, Vattimo, Wiersma
             Varajäsenet:         Andersson, Caudron, Ford, Gebhardt, Marinho, Paciotti, Swiebel, Swoboda, Terrón i
                                  Cusí, Thielemans, Titley
             ELDR
             Varsinaiset jäsenet: Di Pietro, Flesch, Plooij-van Gorsel
             Varajäsenet:         Andreasen, Thors, Dybkjær
             Verts/ALE
             Varsinaiset jäsenet: Ceyhun, MacCormick, McKenna
             Varajäsenet:         Boumédiène-Thiéry, Ilka Schröder, Lambert
             GUE/NGL
             Varsinaiset jäsenet: Di Lello Finuoli, Krivine
             Varajäsenet:         Frahm, Papayannakis
             UEN
             Varsinainen jäsen:   Berthu
             Varajäsen:           Nobilia
             TDI
             Varsinainen jäsen:   Turco
             Varajäsen:           Frank Vanhecke
             EDD
             Varsinainen jäsen:   Belder
             Varajäsen:           Okking


Avis juridique important

|

41998D0017

Schengenin säännöstö - Toimeenpanevan komitean päätös, tehty 23 päivänä kesäkuuta 1998, tiettyjen asiakirjojen luottamuksellisuudesta (SCH/Com-ex (98) 17)

Virallinen lehti nro L 239 , 22/09/2000 s. 0137 - 0137

TOIMEENPANEVAN KOMITEAN PÄÄTÖS,tehty 23 päivänä kesäkuuta 1998,tiettyjen asiakirjojen luottamuksellisuudesta(SCH/Com-ex (98) 17)TOIMEENPANEVA KOMITEA, jokaottaa huomioon Schengenin sopimuksen soveltamisesta tehdyn yleissopimuksen 132 artiklan,ON PÄÄTTÄNYT SEURAAVAA:14 päivänä joulukuuta 1993 tehdyn päätöksen 2 kohta (SCH/Com-ex (93) 22 rev) korvataan seuraavalla kohdalla: "Seuraavassa lueteltuja asiakirjoja on edelleen käsiteltävä luottamuksellisesti: yhteisen konsuliohjeiston liitteitä 5, 9 ja 10, yhteinen käsikirja, SIRENE-käsikirja sekä kolme asiakirjaa, jotka luetellaan huumausaineita koskevan päätöksen yhteydessä [ulkorajojen tarkastusten tehostaminen (SCH/Stup (92) 45, viim. versio), valvottuja läpilaskuja koskeva käsikirja (SCH/Stup (92) 46, viim. versio) sekä sopimusvaltioiden alueelta tapahtuvan laittoman huumausaineiden viennin estämistä koskevat toimet (SCH/Stup (92) 72, viim. versio)]"Oostendessa 23 päivänä kesäkuuta 1998.PuheenjohtajaLouis Tobback


title: 2014/623/EU: Euroopan parlamentin päätös, annettu 3 päivänä huhtikuuta 2014 , vastuuvapauden myöntämisestä Clean Sky -yhteisyrityksen talousarvion toteuttamisesta varainhoitovuonna 2012

text:
               5.9.2014

               FI

               Euroopan unionin virallinen lehti

               L 266/318

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   vastuuvapauden myöntämisestä Clean Sky -yhteisyrityksen talousarvion toteuttamisesta varainhoitovuonna 2012
   (2014/623/EU)
   EUROOPAN PARLAMENTTI, joka

               —

               ottaa huomioon Clean Sky -yhteisyrityksen lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Clean Sky -yhteisyrityksen tilinpäätöksestä varainhoitovuodelta 2012 sekä yhteisyrityksen vastaukset (1),

               —

               ottaa huomioon neuvoston 18. helmikuuta 2014 antaman suosituksen (05851/2014 – C7-0053/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Clean Sky -yhteisyrityksen perustamisesta 20. joulukuuta 2007 annetun neuvoston asetuksen (EY) N:o 71/2008 (4) ja erityisesti sen 11 artiklan 4 kohdan,

               —

               ottaa huomioon Clean Sky -yhteisyrityksen varainhoitosäännöt, jotka sen hallintoneuvosto vahvisti 7. marraskuuta 2008 antamallaan päätöksellä,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0210/2014),

               1.

               myöntää Clean Sky -yhteisyrityksen toimitusjohtajalle vastuuvapauden yhteisyrityksen talousarvion toteuttamisesta varainhoitovuonna 2012;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Clean Sky -yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 369, 17.12.2013, s. 10.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 30, 4.2.2008, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2013/576/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/228

      EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2011
   (2013/576/EU)
   EUROOPAN PARLAMENTTI, joka

               —

               ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2011 sekä viranomaisen vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan elintarviketurvallisuusviranomaisen perustamisesta annetun Euroopan parlamentin ja neuvoston asetuksen (EY) N:o 178/2002 (4) ja erityisesti sen 44 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0074/2013),

               1.

               myöntää Euroopan elintarviketurvallisuusviranomaisen toiminnanjohtajalle vastuuvapauden viranomaisen talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan elintarviketurvallisuusviranomaisen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 92.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EYVL L 31, 1.2.2002, s. 1.

      (5)  EYVL L 357, 31.12.2002, s. 72.

         EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2011 sekä viranomaisen vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2), jäljempänä ’varainhoitoasetus’, ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euroopan elintarviketurvallisuusviranomaisen perustamisesta annetun Euroopan parlamentin ja neuvoston asetuksen (EY) N:o 178/2002 (4) ja erityisesti sen 44 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0074/2013),

                  A.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että Euroopan elintarviketurvallisuusviranomaisen, jäljempänä ’viranomainen’, varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  B.

                  ottaa huomioon, että viranomaisen talousarvio varainhoitovuodeksi 2011 oli 77 309 800 euroa, kun se oli 74 700 000 euroa vuonna 2010, mikä merkitsee 3,49 prosentin lisäystä; toteaa, että viranomaisen talousarvio rahoitetaan kokonaan unionin rahoitusosuudella;

         Talousarvio- ja varainhallinto

                  1.

                  toteaa, että talousarvion seuranta varainhoitovuoden aikana vaikuttaa edelleen osaltaan siihen, että talousarvion toteuttamisaste on pysynyt jatkuvasti korkeana ja on nyt 98,47 prosenttia (98,8 prosenttia vuonna 2010);

                  2.

                  panee merkille, että maksumäärärahojen käyttöaste oli 82,05 prosenttia, mikä merkitsee, että se oli hiukan laskenut edellisvuoden lukuun (83,51 prosenttia) nähden;

                  3.

                  panee merkille, että vuonna 2011 viranomaisella oli käytettävissään 78 800 000 euroa unionin talousarviomäärärahoja; panee merkille, että vuoden 2011 lopussa viranomaisen 355 toimesta 334 tointa oli täytetty ja että viranomaisen palveluksessa oli 109 sopimussuhteista toimihenkilöä tai kansallista asiantuntijaa; kehottaa viranomaista parantamaan virkojen täyttöastetta mutta on täysin tietoinen siitä, että viranomaisella on sijaintinsa vuoksi tiettyjä liikenneyhteyksiin liittyviä hankaluuksia;

                  4.

                  kehottaa viranomaista noudattamaan huolellisemmin vuotuisuuden periaatetta; pitää vuotta 2011 erityisenä, koska viranomainen muutti uuteen päätoimipaikkaan ja tästä syystä maksujen suorittaminen viivästyi;

         Kiinteistöpolitiikka

                  5.

                  panee merkille, että viranomainen osti joulukuussa 2011 päätoimipaikakseen uuden kiinteistön 36,8 miljoonalla eurolla ja että kyseinen määrä maksetaan neljännesvuosittaisina erinä 25 vuoden aikana, minkä seurauksena korkomaksujen määrä on 18,5 miljoona euroa; panee lisäksi merkille, että tilintarkastustuomioistuin asetti järjestelyn kyseenalaiseksi ja tiedusteli, olisiko budjettivallan käyttäjä pystynyt löytämään taloudellisemman vaihtoehdon, joka olisi moitteettoman varainhoidon periaatteen mukainen ja jonka avulla varmistettaisiin, että varainhoitoasetusta noudatetaan täysimääräisesti;

                  6.

                  toteaa, että viranomaisen mukaan se antoi kiinteistöhankkeen budjettivallan käyttäjän käsiteltäväksi vuonna 2005 sellaisessa muodossa, että siinä oli sovittu hankintahinnan suorittamisesta 25 vuoden aikavälillä, ja budjettivallan käyttäjä oli hyväksynyt kiinteistöhankkeen; panee merkille, että tilintarkastustuomioistuimen ehdotuksesta komissiota oli pyydetty etsimään ylimääräisiä maksumäärärahoja, joilla katettaisiin koko hankinta kertasuorituksena; panee kuitenkin merkille, että viranomaiselle ei nykyisen menokurin vallitessa voitu myöntää lisämäärärahoja kertasuorituksen kattamiseen; panee merkille, että hankintaa koskevat järjestelyt johtivat siihen, että viranomaisen toimitilojen kustannukset alenivat verrattuna aiempaan tilojen vuokraamiseen;

         Määrärahasiirrot budjettikohdasta toiseen

                  7.

                  panee tilintarkastustuomioistuimen kertomuksen ja viranomaisen vuotuisen toimintakertomuksen perusteella merkille, että vuonna 2011 tehtiin 13 määrärahasiirtoa budjettikohdasta toiseen; panee erityisesti merkille, että osastosta 1 siirrettiin 2,46 miljoonaa euroa infrastruktuuria ja tietotekniikkaa koskeviin budjettikohtiin osastossa 2; toteaa, että tarkoituksena oli tarjota resurssit, joilla voitaisiin toteuttaa uudelleenjärjestelyihin liittyvät tietoteknisten ja taloushallinnon järjestelmien mukautukset ja siirtyminen suoriteperusteiseen kirjanpitoon, sekä lisätä resursseja lopulliseen toimipaikkaan muuttoa ja sinne hankittavia laitteita varten; panee lisäksi merkille, että määrärahoja siirrettiin myös osaston 2 ja osaston 3 sisällä; panee huolestuneena merkille tilintarkastustuomioistuimen huomautuksen, jossa se toteaa tilanteen osoittavan, että talousarvion suunnittelu ja toteuttaminen oli puutteellista, ja tilanteen olevan myös erittelyperiaatteen vastainen;

         Eturistiriidat ja avoimuus

                  8.

                  panee tyytyväisenä merkille, että tilintarkastustuomioistuin toimitti neljässä unionin virastossa tarkastuksen, jossa arvioitiin eturistiriitatilanteiden hallintaan sovellettavia toimintaperiaatteita ja menettelyjä, ja yksi tarkastetuista virastoista oli Euroopan elintarviketurvallisuusviranomainen; toteaa, että tilintarkastustuomioistuin esitti tarkastuksen tulokset erityiskertomuksessaan nro 15/2012;

                  9.

                  pitää huolestuttavana, että tilintarkastustuomioistuimen havaintojen mukaan viranomainen ei kenttätyön päättyessä (lokakuussa 2011) ollut hallinnut eturistiriitatilanteita asianmukaisesti; panee kuitenkin merkille, että tällä välin viranomainen oli jo kehittänyt edistyneempiä toimintaperiaatteita eturistiriitatilanteiden hallintaa varten; on kuitenkin huolestunut siitä, että nämä toimintaperiaatteet eivät ole johtaneet toivottuihin tuloksiin;

                  10.

                  panee tyytyväisenä merkille, että lokakuussa 2012 järjestettiin kaikille johtokunnan jäsenille pakollinen etiikkaa ja lahjomattomuutta käsittelevä kokous; kehottaa johtokuntaa panemaan menettelysääntönsä tehokkaasti täytäntöön ja hyväksymään määräyksiä, joilla estetään niin kutsutut pyöröovitapaukset ja määrätään niistä seuraamuksia, jotta tulevaisuudessa vältettäisiin erään johtokunnan entisen puheenjohtajan tapausta vastaavat tilanteet;

                  11.

                  toteaa, että viranomainen on suunnitellut arvioivansa riippumattomuuspolitiikkansa vuoden 2013 loppuun mennessä ja sitoutunut harkitsemaan muun muassa mahdollisuutta julkaista luottamusaseman väärinkäyttöä koskevien menettelyjen tulokset, myös sen menettelyn tulokset, jolla varmennetaan tieteellisen arvioinnin lahjomattomuus, ja laajentaa ja lujittaa viranomaisen eturistiriitoja käsittelevän komitean valtuuksia siten, että ne vastaisivat esimerkiksi Ranskan elintarvike-, ympäristö- sekä työterveys- ja työturvallisuusasioista vastaavan viranomaisen (ANSES) eettisistä normeista ja eturistiriitojen ehkäisemisestä vastaavan komitean valtuuksia; edellyttää viranomaisen tiedottavan vastuuvapauden myöntävälle viranomaiselle tästä asiasta mahdollisuuksien mukaan ennen lokakuuta 2013;

                  12.

                  pyytää viranomaista käynnistämään jäsennellyn vuoropuhelun kansalaisyhteiskunnan kanssa eturistiriitatilanteisin liittyvistä asioista ja kutsumaan asianomaiset organisaatiot keskustelemaan avoimesti yleiseen etuun liittyvistä seikoista ennalta sovitun esityslistan perusteella ja tiedottamaan vastuuvapauden myöntävälle viranomaiselle näiden keskustelujen tuloksista vähintään kahdesti vuodessa; toteaa, että viranomainen on tehostanut sidosryhmien ja kansalaisyhteiskunnan kanssa käymäänsä vuoropuhelua; katsoo, että tämä vuoropuhelu on institutionalisoitava ja että viranomaisen johtokunnan on otettava vuoropuhelu huomioon;

                  13.

                  panee huolestuneena merkille, että viranomaista kritisoitiin puutteellisesta avoimuudesta vuosittaisten sidonnaisuuksia koskevien ilmoitusten julkaisemisessa ja eturistiriitatilanteita koskevan koulutuksen puuttumisesta; vaatii, että ryhdytään toimiin näiden kysymysten ratkaisemiseksi, ja kehottaa viranomaista raportoimaan vastuuvapauden myöntävälle viranomaiselle toteutetuista toimista; panee tyytyväisenä merkille, että nyt viranomaisen kaikkien asiantuntijoiden vuosittaiset ilmoitukset sidonnaisuuksista julkaistaan, ja ne ovat saatavilla viranomaisen verkkosivuilla;

                  14.

                  kehottaa viranomaista pitämään eturistiriitojen käsittelemistä yhtenä aivan ensisijaisista tavoitteistaan suojellakseen uskottavuuttaan ja vaaliakseen kansalaisten luottamusta elintarvikkeiden turvallisuuteen ja ilmoittamaan mahdollisimman yksityiskohtaisesti ja tarkasti, kuinka se aikoo panna täytäntöön tilintarkastustuomioistuimen kertomuksen ja Euroopan parlamentin päätöslauselman keskeisimmät suositukset; kehottaa viranomaista käsittelemään eturistiriitoja äärimmäisen huolellisesti ottaen huomioon, että viraston perustamisasetuksen tarkistaminen on käynnistynyt, mikä tarjoaa mahdollisuuden ottaa käyttöön Taloudellisen yhteistyön ja kehityksen järjestön (OECD) määrittelemät tiukimmat hallinnoinnin normit ja mikä vaikuttaisi myönteisesti viranomaisen hallintorakenteeseen, riippumattomuuteen ja tieteelliseen laatuun; katsoo, että viranomaisen perustamisasetuksen tarkistaminen tarjoaa hyvän tilaisuuden radikaalin muutoksen käynnistämiseen viranomaisessa, joka on vastuussa elintarvikkeiden ja ympäristön turvallisuutta koskevista puolueettomista tieteellisistä lausunnoista;

                  15.

                  on vahvasti sitä mieltä, että asianomaisille toiminta-aloille olisi vahvistettava riittävän pituinen karenssiaika sen estämiseksi, että viranomaisen palveluksessa oleva työntekijä siirtyy suoraan vastaavaan toimeen teollisuuden piirissä tai lobbausjärjestössä tai päinvastoin, ja että tätä karenssiaikaa olisi noudatettava eturistiriitojen välttämiseksi;

                  16.

                  panee merkille, että viranomainen on toteuttanut tilintarkastustuomioistuimen tarkastuksen ja erityiskertomuksen nro 15/2012 perusteella monia toimia, joista voidaan mainita seuraavat:

                              —

                              vuonna 2007 viranomainen otti käyttöön kattavan toimintakehyksen mahdollisten eturistiriitojen välttämiseksi, ja se on sen jälkeen tarkastellut ja päivittänyt sitä säännöllisesti,

                              —

                              viranomainen on vuodesta 2011 vahvistanut tätä toimintakehystä hyväksymällä riippumattomuutta ja tieteellisiä päätöksentekomenettelyjä koskevat tarkistetut toimintaperiaatteet; on kuitenkin huolissaan tarkistettujen toimintaperiaatteiden riittävyydestä, sillä vuoden 2012 aikana vahtikoirina toimivat kaksi kansalaisjärjestöä – Corporate Europe Observatory ja Earth Open Source – paljastivat lukuisia eturistiriitatapauksia; pyytää, että viranomaisen riippumattomuutta koskevia toimintaperiaatteita parannetaan entisestään, esimerkiksi kieltämällä yhteydet teollisuuteen liittyviin elimiin,

                              —

                              vuoden 2013 lopussa on määrä tarkastella uudelleen riippumattomuutta koskevia viranomaisen toimintaperiaatteita ja soveltamissääntöjä,

                              —

                              heinäkuussa 2012 viranomainen alkoi soveltaa etiikkaa ja lahjomattomuutta koskevia komission ohjeita ja otti käyttöön erityiset lahjoja koskevat toimintaperiaatteet,

                              —

                              vuonna 2012 nimitettiin eettinen neuvonantaja;

                        kehottaa viranomaista pyrkimään edelleen noudattamaan tilintarkastustuomioistuimen suosituksia, jotta vältetään eturistiriidat sen hallinto- ja toimintarakenteissa, ja raportoimaan vastuuvapauden myöntävälle viranomaiselle edellä mainittujen toimintaperiaatteiden ja menettelyjen täytäntöönpanosta sekä eturistiriitojen hallinnan kehittymisestä ennen lokakuuta 2013;

                  17.

                  panee merkille, että viranomainen on pyrkinyt ehkäisemään ja hallinnoimaan eturistiriitoja entistä paremmin; panee kuitenkin merkille, että vahtikoirina toimivat kansalaisjärjestöt ja jopa muut elintarvikealan asiantuntijat ovat kyseenalaistaneet viranomaisen ulkopuolisten asiantuntijoiden riippumattomuuden ja pätevyyden esimerkiksi hormonaalisia haitta-aineita käsittelevän työryhmän tapauksessa; korostaa, että tämän seurauksena viranomaisen työ on asetettu kyseenalaiseksi esimerkiksi JRC:n ja NIEHS:n yhteisessä seminaarissa ”Low Dose Effects of Endocrine Active Chemicals”, joka pidettiin Berliinissä joulukuussa 2012;

                  18.

                  panee merkille, että johtokunta valitsi puheenjohtajansa julkisessa kokouksessa; palauttaa kuitenkin mieliin, että vuoden 2010 vastuuvapausmenettelyssä parlamentti pyysi johtokunnan puheenjohtajan valitsemista avoimella äänestyksellä, ja odottaa, että sen pyyntö pannaan täytäntöön;

                  19.

                  toteaa, että OECD:n ohjeita, joihin tilintarkastustuomioistuin on tukeutunut erityiskertomusta nro 15/2012 laatiessaan ja jotka tarjoavat kansainvälisen vertailukohdan aiheeseen, ei ole suunniteltu virastoja varten eivätkä ne vastaa erillisvirastojen erityistarpeita; on tyytyväinen komission suunnitelmiin laatia eturistiriitojen hallintaa koskevat ohjeet, joita esitettiin sen laatimassa EU:n erillisvirastoihin sovellettavan yhteisen lähestymistavan jatkotoimia koskevassa etenemissuunnitelmassa;

                  20.

                  korostaa, että viranomainen oli sitoutunut aloittamaan lokakuussa 2012 ensimmäisen arviointiprosessin, jossa arvioidaan satunnaisotos sidonnaisuuksia koskevista ilmoituksista, voidakseen varmentaa, että ne ovat äskettäin hyväksytyn riippumattomuuspolitiikan ja täytäntöönpanosääntöjen mukaisia; toteaa kuitenkin, että joitakin menettelyjä oli vielä saatava päätökseen, mikä johti arvioinnin lykkäämiseen; kehottaa virastoa tiedottamaan vastuuvapauden myöntävälle viranomaiselle tämän viivästyksen taustalla olevat syyt ja aikataulun arvioinnin järjestämiselle;

                  21.

                  pitää myönteisenä viranomaisen suunnitelmia aloittaa vuonna 2013 pilottihanke tarkoituksena tehdä talon sisällä osa tieteellisestä työstä, jota parhaillaan tekevät ulkopuoliset asiantuntijat säänneltyjä tuotteita koskevissa työryhmissä; toteaa, että tämä aloite käynnistetään elintarvikkeiden ainesosia ja muuntogeenisiä organismeja koskevilla aloilla; pyytää viranomaista antamaan vastuuvapauden myöntävälle viranomaiselle lisätietoja asian etenemisestä;

                  22.

                  panee tyytyväisenä merkille, että viranomainen on sisällyttänyt vuodesta 2011 alkaen vuotuiseen toimintakertomukseensa erityisen osaston, jossa kerrotaan toimista, joita se on toteuttanut riippumattomuutta koskevien toimintaperiaatteidensa täytäntöönpanemiseksi, ja on siten osittain vastannut suosituksiin, joita annettiin 23. lokakuuta 2012 annetussa parlamentin päätöslauselmassa vastuuvapauden myöntämisestä viranomaiselle varainhoitovuodelta 2010 (6);

                  23.

                  panee tyytyväisenä merkille, että viranomaisen toiminnanjohtajan, ylemmän johdon ja lautakuntien asiantuntijoiden ansioluettelot ja ilmoitukset sidonnaisuuksista ovat nyt saatavilla viranomaisen verkkosivuilla; panee merkille viranomaisen pyrkimykset lisätä avoimuutta, mutta katsoo, että näitä säännöksiä olisi sovellettava myös viranomaisen omiin asiantuntijoihin, kuten vuoden 2010 vastuuvapausmenettelyn yhteydessä todettiin; on tietoinen siitä, että asiaa käsitellään parhaillaan; pyytää viranomaista tiedottamaan vastuuvapauden myöntävälle viranomaiselle mahdollisimman pian, miten asiassa on edistytty;

         Sisäinen tarkastus

                  24.

                  toteaa, että viranomaisen mukaan komission sisäisen tarkastuksen osasto toimitti vuonna 2011 toiminnallisen suunnittelun ja budjetoinnin tarkastuksen, kun taas sisäisen tarkastuksen yksikkö toimitti kolme tarkastusta, jotka koskivat lautakunnan jäsenten valintaprosessia, tieteellisten lausuntojen asiantuntijapanosten erityistarkastusta (jälkikäteinen eturistiriita) sekä viranomaisen lopullista toimipaikkaa koskevien kustannusten välitarkistusta;

                  25.

                  panee tyytyväisenä merkille, että viranomaisen johto on hyväksynyt kaikki sisäisen tarkastuksen osaston esittämät 11 suositusta (ei yhtään ”kriittistä”, kaksi ”erittäin tärkeää”, seitsemän ”tärkeää” ja kaksi ”toivottavaa”), että kuudesta ”erittäin tärkeästä” suosituksesta viisi on pantu täytäntöön ja odottaa sisäisen tarkastuksen osaston seurantatarkastusta ja että viimeisen täytäntöönpano on meneillään; panee lisäksi merkille, että sisäisen tarkastuksen yksikkö oli antanut yhden erittäin tärkeän ja kaksi tärkeää suositusta ja että sen 11:stä jäljellä olevasta erittäin tärkeästä suosituksesta viisi on pantu täytäntöön ja kuuden täytäntöönpano on meneillään; toteaa, että kriittisiä suosituksia ei ole avoimena;

                  26.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (7).

         (1)  EUVL C 388, 15.12.2012, s. 92.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EYVL L 31, 1.2.2002, s. 1.

         (5)  EYVL L 357, 31.12.2002, s. 72.

         (6)  EUVL L 350, 20.12.2012, s. 77.

         (7)  Hyväksytyt tekstit, P7_TA(2013)0134 (katso tämän virallisen lehden sivu 374).


title: 2012/27/YUTP: Poliittisten ja turvallisuusasioiden komitean päätös EUBAM Rafah/2/2011, annettu 20 päivänä joulukuuta 2011 , Rafahin rajanylityspaikkaa varten (EUBAM Rafah) perustetun Euroopan unionin rajavalvonnan avustusoperaation johtajan toimeksiannon jatkamisesta

text:
               13.1.2012

               FI

               Euroopan unionin virallinen lehti

               L 9/14

         POLIITTISTEN JA TURVALLISUUSASIOIDEN KOMITEAN PÄÄTÖS EUBAM RAFAH/2/2011,
   annettu 20 päivänä joulukuuta 2011,
   Rafahin rajanylityspaikkaa varten (EUBAM Rafah) perustetun Euroopan unionin rajavalvonnan avustusoperaation johtajan toimeksiannon jatkamisesta
   (2012/27/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin rajavalvonnan avustusoperaation perustamisesta Rafahin rajanylityspaikkaa varten (EUBAM Rafah) 25 päivänä marraskuuta 2005 hyväksytyn neuvoston yhteisen toiminnan 2005/889/YUTP (1) ja erityisesti sen 10 artiklan 1 kohdan,
   sekä katsoo seuraavaa:

               (1)

               Neuvosto on yhteisen toiminnan 2005/889/YUTP nojalla valtuuttanut poliittisten ja turvallisuusasioiden komitean, jäljempänä ’PTK’, tekemään Euroopan unionista tehdyn sopimuksen 38 artiklan mukaisesti EUBAM Rafah -operaation poliittista valvontaa ja strategista johtoa koskevat asiaankuuluvat päätökset, mihin sisältyy päätös operaation johtajan nimittämisestä.

               (2)

               Korkeana edustajana toimivan neuvoston pääsihteerin ehdotuksesta PTK nimitti 11 päivänä marraskuuta 2008 päätöksellä EUBAM Rafah/1/2008 (2) Alain FAUGERASin EUBAM Rafah -operaation johtajaksi. Unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta PKT jatkoi 21 päivänä toukokuuta 2010 päätöksellä EUBAM Rafah/1/2010 (3) Alain FAUGERASin toimeksiantoa 24 päivään toukokuuta 2011 ja tätä toimeksiantoa jatkettiin 31 päivään joulukuuta 2011 päätöksellä EUBAM Rafah/1/2011 (4).

               (3)

               Korkea edustaja on ehdottanut PTK:lle, että se jatkaisi Alain FAUGERASin toimeksiantoa EUBAM Rafah -operaation johtajana 1 päivästä tammikuuta 201230 päivään kesäkuuta 2012,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Alain FAUGERASin toimeksiantoa Rafahin rajanylityspaikkaa varten (EUBAM Rafah) perustetun Euroopan unionin rajavalvonnan avustusoperaation johtajana 1 päivästä tammikuuta 201230 päivään kesäkuuta 2012.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 20 päivänä joulukuuta 2011.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 327, 14.12.2005, s. 28.

      (2)  EUVL L 306, 15.11.2008, s. 99.

      (3)  EUVL L 126, 22.5.2010, s. 25.

      (4)  EUVL L 142, 28.5.2011, s. 63.


title: 2010/462/EU: Komission päätös, annettu 18 päivänä elokuuta 2010 , rahoituspäätöksestä, joka koskee pilottihanketta, jonka tarkoituksena on tehokkuuden, vakauden ja kuluttajien vaikutusvallan lisääminen Euroopan rahoitusmarkkinoilla kuluttajajärjestöille ja muille vastaavanlaisille organisaatioille suunnatun koulutuksen avulla

text:
               20.8.2010

               FI

               Euroopan unionin virallinen lehti

               L 219/21

         KOMISSION PÄÄTÖS,
   annettu 18 päivänä elokuuta 2010,
   rahoituspäätöksestä, joka koskee pilottihanketta, jonka tarkoituksena on tehokkuuden, vakauden ja kuluttajien vaikutusvallan lisääminen Euroopan rahoitusmarkkinoilla kuluttajajärjestöille ja muille vastaavanlaisille organisaatioille suunnatun koulutuksen avulla
   (2010/462/EU)
   EUROOPAN KOMISSIO, joka
   ottaa huomioon Euroopan unionista tehdyn sopimuksen,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (1), jäljempänä ”varainhoitoasetus”, ja erityisesti sen 75 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (2), jäljempänä ’soveltamissäännöt’, ja erityisesti sen 90 artiklan,
   sekä katsoo seuraavaa:

               (1)

               Varainhoitoasetuksen 75 artiklassa ja soveltamissääntöjen 90 artiklan 1 kohdassa säädetään, että ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.

               (2)

               Kyseinen pilottihanke on varainhoitoasetuksen 49 artiklan 6 kohdan a alakohdassa tarkoitettu kokeiluluonteinen pilottihanke, jonka tarkoituksena on toiminnan toteutettavuuden ja sen hyödyllisyyden selvittäminen.

               (3)

               Budjettivallan käyttäjä osoitti unionin vuoden 2010 talousarviossa 1 miljoonan euron summan pilottihankkeeseen, joka koskee tehokkuuden, vakauden ja kuluttajien vaikutusvallan lisäämistä Euroopan rahoitusmarkkinoilla koulutuksen avulla.

               (4)

               Pilottihankkeen täytäntöönpanoa varten on suunniteltu kolme tointa, ja näiden toimien rahoituksesta olisi tehtävä yksi ainoa päätös.

               (5)

               Rahoitusmarkkinat käyvät yhä monimutkaisemmiksi, ja kuluttajat tarvitsevat entistä enemmän rahoitukseen liittyvää neuvontaa. Yleistä rahoitusneuvontaa antava palvelu voi lisätä kuluttajien vaikutusvaltaa ja antaa heille tietoa siitä, miten he voivat ostaa rahoituspalveluja viisaasti. Tarjoamalla koulutusta voittoa tavoittelemattomille tahoille, kuten kuluttajayhdistyksille ja muille kansalaisjärjestöille sekä valtion organisaatioille, voidaan parantaa niiden kykyä neuvoa kuluttajia kattavasti rahoituspalveluihin liittyvissä tärkeissä asioissa.

               (6)

               Tämä rahoituspäätös voi lisäksi varainhoitoasetuksen 83 artiklan ja soveltamissääntöjen 106 artiklan 5 kohdan perusteella kattaa myöhästyneistä maksuista aiheutuvan koron maksamisen.

               (7)

               Soveltamissääntöjen 90 artiklan 4 kohdassa tarkoitettu käsite ’olennainen muutos’ on tarpeen määritellä tämän päätöksen soveltamista varten,

         ON HYVÄKSYNYT SEURAAVAN PÄÄTÖKSEN:
   Ainoa artikla
   Hyväksytään liitteessä tarkoitetut toimet. Ne rahoitetaan Euroopan unionin vuoden 2010 talousarvion kohdasta 17 02 04, ja rahoituksen enimmäismäärä on 1 000 000 euroa. Nämä määrärahat voivat kattaa myös maksujen myöhästymisestä aiheutuvan koron.
   Jäljempänä esitettävissä kuvauksissa annetut määrät ovat suuntaa-antavia. Kaikkien yksittäisten toimien ohjeellisen enimmäistalousarvion puitteissa kumulatiivisia muutoksia, jotka ovat enintään 20 prosenttia, ei pidetä olennaisina edellyttäen, että ne eivät huomattavasti vaikuta pilottihankkeen luonteeseen eivätkä tavoitteisiin.
   Tulojen ja menojen hyväksyjä voi tehdä tällaisia muutoksia noudattaen moitteettoman varainhoidon ja suhteellisuuden periaatteita.

      Tehty Brysselissä 18 päivänä elokuuta 2010.

            Komission puolesta

         José Manuel BARROSO

            Puheenjohtaja

      (1)  EYVL L 248, 16.9.2002, s. 1.

      (2)  EYVL L 357, 31.12.2002, s. 1.

      LIITE
      Aihealue: Kuluttajapolitiikka

         Pilottihanke (budjettikohta 17 02 04)

      Oikeusperusta: asetuksen (EY, Euratom) N:o 1605/2002 49 artiklan 6 kohdan a alakohta
      Osoitetaan 1 miljoona euroa sellaisen pilottihankkeen käynnistämiseen, jonka tarkoituksena on tehokkuuden, vakauden ja kuluttajien vaikutusvallan lisääminen Euroopan rahoitusmarkkinoilla eritoten parantamalla kuluttajien vaikutusvaltaa rahoituspalvelujen alalla kuluttajille kohdistetun koulutuksen ja neuvonnan kautta.
      Suunniteltu toimien lukumäärä: PO SANCO aikoo toteuttaa seuraavat kolme tointa kuluttajien vaikutusvallan lisäämiseksi rahoituspalvelujen alalla koulutuksen avulla:
      Nykyisen puitesopimuksen mukaisesti järjestettävä rahoituspalveluja koskeva koulutus kuluttajajärjestöille ja muille asiasta kiinnostuneille voittoa tavoittelemattomille tahoille, jotka tarjoavat tietoa ja opastusta rahoituspalvelujen loppukäyttäjille. Toimesta tehdään 200 000 euron arvoinen hankintasopimus nykyisen puitesopimuksen mukaisesti syyskuussa 2010.
      Tutkimus, jolla kartoitetaan kussakin jäsenvaltiossa toimivat voittoa tavoittelemattomat tahot, jotka antavat kuluttajille rahoituspalveluja koskevaa yleistä neuvontaa. Lisäksi tutkimuksessa arvioidaan hyviä käytänteitä yleisten rahoitusneuvontapalvelujen alalla. Tutkimuksen tarkoituksena on myös tuoda esille näiden tahojen rahoitusneuvontaan liittyvät koulutustarpeet. Tutkimukseen osoitetaan 150 000 euroa, ja sitä koskeva avoin tarjouskilpailu (palvelusopimus) käynnistetään elokuussa 2010.
      – Asiasta kiinnostuneille voittoa tavoittelemattomille tahoille, jotka antavat kuluttajille rahoituspalveluja koskevaa yleistä neuvontaa, järjestetään lisää koulutusta edellä mainitun kartoitustutkimuksen tulosten perusteella. Tähän koulutustoimeen osoitetaan 650 000 euroa, ja sitä koskeva avoin tarjouskilpailu (palvelusopimus) käynnistetään toukokuussa 2011.